पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना बेकाबू हो रहा है। हर गुजरते दिन के साथ हालात खराब हो रहे हैं। सोमवार शाम में आई रिपोर्ट में जिले में 178 नए मरीज मिले हैं। आज भी संक्रमण के कारण 2 मरीजों की मौत हुई है। अब तक कोरोना के चलते हुई मौतों का आंकड़ा 127 तक पहुंच गया है। जबकि एक्टिव संक्रमितों की संख्या रिकॉर्ड 1492 तक पहुंच गई है। जिले में अब तक हुए कुल संक्रमितों का आंकड़ा भी 13732 तक पहुंच चुका है, तो वहीं 12113 लोगों को ठीक होने पर डिस्चार्ज भी किया जा चुका है।
अतिरिक्त स्वास्थकर्मियों को दे रहे है नियुक्ति, CHC पर भी भेजे ऑक्सीजन सिलेंडर - CMHO महिया
CMHO डॉक्टर मेहराम महिया ने बताया कि कोरोना मरीजों की बढ़ती संख्या को देखते हुए 13 अतिरिक्त डॉक्टरों की नियुक्ति अर्जेंट टेम्परेरी बेसिस पर कर दी गई है, जिनमें से 5 डाॅक्टर JLN नागौर, 4 डाॅक्टर डीडवाना व 4 डाॅक्टर लाडनूं में लगाए गए है। इसके अलावा भी 40 नर्सिंगकर्मियों की अतिरिक्त नियुक्ति के लिए विज्ञप्ति निकाली गई है। नियुक्तियाँ पूर्ण हो जाने के बाद मौजूदा स्वास्थ्यकर्मियों पर काम का बोझ कम होगा तथा वे अपनी सेवाऐं और बेहतर ढंग से दे पाएंगे। उन्होंने बताया कि संक्रमित मरीजों का स्थानीय स्तर पर ही बेहतर इलाज शुरू हो जाए इसलिए ऑक्सीजन सिलेंडर की मांग के आधार पर सभी CHC पर ऑक्सीजन सिलेंडर भिजवा दिए गए है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn